Referat fra møde 28. januar 2013 Dato 4. feb. 2012

Mødet blev holdt hos Jens

Deltagere: Marlene, Jens, Connie, Anne-Mette, Per

Referent: Per

Fraværende: Bjørn

**Kommende generalforsamling**

Næste generalforsamling afholdes 2. april kl. 19.00 i Bjørns hus.

Forslag til emner der skal drøftes på generalforsamlingen skal være stillet skriftlig til formanden senest 1. marts, jfr. vedtægterne.

**Referater fra bestyrelsesmøder**

Per lægger seddel i alle postkasser i vores område, med tilbud om at man kan få tilsendt referater på sin mailadresse.

Der vil kunne blive udsendt anden relevant information på denne måde.

**Arbejdsdag**

Der bliver fælles arbejdsdag fredag d. 20. september kl. 17.00.

Vi går i gang med 2. fase af forskønnelsen af vores område, som blev vedtaget sidste år.

**Sommerfest**

Ejerne holder sommerfest fredag d. 23. august.

Tidspunkt og sted er ikke afgjort endnu.

**Skrald**

Vi kan konstatere, at en del skraldebøtter mangler låg. Nogle skraldebøtter er overfyldte. Nogle beboere har misforstået ordningen, og lægger storskrald ud sammen med husholdningsaffald.

Bestyrelsen vil i hvert tilfælde kontakte ejerne og administrationen for lejerne, hvis der konstateres uregelmæssigheder, da det er meget lidt pænt at kigge på, og kan give lugtgener.

Til orientering kan det oplyses at vores område har storskraldsordning den sidste mandag i ulige måneder, hvor storskraldet kan sættes ud ved siden af vores skraldestativer.